Новите мерки: Няколко партии поискаха оставката на здравния министър (ОБЗОР) - Политика - България - Новините на NOVA - NOVA\n20 октомври 2021 19:22\nВълна от политически реакции след заповедта за ограниченията\nВълна от политически реакции след заповедта за по-строгите мерки в страната. Няколко партии поискаха оставката на здравния министър, а бившият премиер Бойко Борисов критикува и президента Румен Радев заради действията на служебното правителство.\nСпоред бившите управляващи от ГЕРБ предлаганите мерки нарушават конституционните права на хората.\n„Искаме оставката на Стойчо Кацаров. Той отдавна не е легитимен здравен министър”, заяви Десислава Атанасова.\n„Румен Радев ясно трябва да избере дали да печели избори, или да печели животи”, призова проф. Костадин Ангелов.\nПовод за критики към президента намери и лидерът на партията Бойко Борисов. „Нужен е локдаун за правителството. Да се затвори и да се маха. Кое е успешното на служебното правителство, ръководено лично от Радев?”, категоричен е Борисов.\nОставката на здравния министър поискаха и от БСП, ВМРО и НФСБ. В своя позиция от левицата посочват, че предлаганите мерки за зелен сертификат не са приложими в България. Искат оставката на министъра, защото не бил в състояние да се справи с кризата, която се задълбочава.\nОтговорът на д-р Стойчо Кацаров дойде от Министерския съвет. Според него без спазване на мерките и ваксиниране, проблемът с COVID-19 няма да бъде решен. „Ако някоя от политическите партии си представя, че е възможно да се случи това, то тя си представя една магия. На нея няма да ѝ трябва здравен министър като мен, на нея ще ѝ трябва здравен министър магьосник. Да извади от малкия си джоб една кърпичка и да омагьоса нашата страна и всички проблеми да се решат отведнъж. За съжаление, това не може да стане”, смята министърът.\nОпашки от желаещи за ваксини и сертификати (ВИДЕО+СНИМКИ)\nОт „Продължаваме Промяната” дадоха ново предложение за мярка в кризата. „Всички хора, които са били болни или прекарали коронавируса, и имат високи нива на антитела, да имат същия статут като тези, които са ваксинирани. Това трябва да се представи през безплатен тест”, заяви съпредседателят на формацията Кирил Петков.\n„Изправи се БГ! Ние идваме!” ще внесат жалби във Върховния административен съд и в Комисията по защита от дискриминация срещу изискването за зелен сертификат.\n„Ако министърът на здравеопазването не проумее общественото напрежение и гражданското недоволство, можем да се включим и ще се включим в протестите”, заяви Мая Манолова.


Амес: указания за придвижване в града | Uber\nАмес: Открийте превоз. Пътувайте. Разглеждайте.\nМожете предварително да резервирате пътуване с Uber в/ъв Ames\nПланирайте още днес, като резервирате пътуване с Uber в/ъв Ames. Можете да заявете пътуване до 30 дни предварително по всяко време, в който и да е ден от годината.\nАмес: изберете пътуване\nЯстия от ресторант, доставени с Uber Eats в/ъв Амес\nРазгледайте най-популярните видове кухня, налични за доставка в/ъв Амес, и поръчайте храна онлайн само с няколко докосвания.\nВижте всички ресторанти в/ъв Амес


Анестезиология: 21-годишен пациент постъпва по спешност, със съмнение за руптурирал остър апендицит – MedGuide.bg\nНачало » 🏥 Кл. случаи » Анестезиология: 21-годишен пациент постъпва по спешност, със съмнение за руптурирал остър апендицит\nСтанислав· 29.12.2020 · 9 коментара\n3. Етиология и рискови фактори\n4. Симптоми на МХ\n6. Незабавни мерки и терапия\n7. Проследяване и последващи интервенции\nПо време на нощна смяна постъпва 21-годишен пациент със съмнение за руптурирал остър апендицит. Колегата от спешна помощ нямал достатъчно време, за да снеме подробно анамнеза. В анестезиологичния лист са описани единствено телесните параметри на пациента. Добавена бележка гласи, че няма нито предхождащи операции, нито придружаващи заболявания, изискващи внимание. Младият мъж пуши по 3 цигари дневно, а алкохол пие само на събирания. На въпроса за оперативни усложнения при близки родственици, не успява да отговори.\nПостъпвайки по спешност, не на празен стомах, пациентът е изложен на много висок риск от аспирация на течности или храна. Поради тази причина анестезиологът, доктор Jens Vater, провежда т.нар. бърза индукция (rapid sequence induction) с пропофол, суфентанил и сукцинилхолин, последвана от интубация.\nПо време на интубацията му прави впечатление леко повишен тонус на дъвкателните мускули. Въпреки относителната ригидност на мускулатурата и недобрия зъбен статус, опитният анестезиолог успява да се справи атравматично.\nЗа поддържане на анестезията включва впоследствие смес от кислород, въздух и десфлуран, до постигане на съответстващата на възрастта на пациента стойност на МАК. Добавя още суфентанил, а за мускулен релаксант ползва цис-атракуриум.\nМинималната алвеоларна концентрация (МАК) се дефинира като минималната концентрация на инхалаторния анестетик, нужна за пълно потискане на моторната реакция вследствие на хирургичен (болков) стимул при 50% от пациентите .\nНедълго след началото на операцията обаче се появява тахикардия с мултиформни екстрасистоли. Кръвното налягане от 120/80 скача на 160/95 mmHg в рамките на само две минути. Лекарят поглежда капнометрията. Това, което вижда обаче не му харесва – покачващи се стойности на СО2, достигащи над 60 mmHg. В следващия момент се обръща към пациента – той започва обилно да се поти, кожата му се зачервява, а когато го докосва – установява значително затопляне.\nПреди да продължите, отговорте на следващите въпроси, използвайки иконката след всеки.\nКаква диагноза предлагате? Диференциални диагнози?\nЖивотозастрашаващо ли е състоянието?\nКаква е етиологията и какви са рисковите фактори?\nКакви други симптоми има това нарушение?\nКакъв е патофизиологичният механизъм, криещ се зад заболяването?\nКакви мерки бихте предприели и каква е специфичната терапия?\nПредполагаемата диагноза в случая е малигнена хипертермия (МХ). Касае се за фармакогенетично разстройство на скелетната мускулатура, което се проявява като хиперметаболитен отговор към летливи анестетици, сукцинилхолин, и много рядко при някои видове стрес. Честотата е от 1:5 000 до 1:100 000 анестезии, но се предполага значително по-голяма честота сред популацията поради фактът, че се унаследява по АД механизъм.\nПри пациента кръвното налягане и нивата на въглеродния диоксид се покачват рязко, появява се и тахикардия с екстрасистоли.\nКато изключим високата хиперкапния, тук може да се мисли също за стресова реакция вследствие на повърхностна наркоза. Високата температура е възможно да е била налице от по-рано, в резултат на апендицита. Обичайно, като по-често срещан вариант, това е и първото предположение на клинициста. Комбинацията на симптомите с изявената хиперкапния обаче насочва подозренията към МХ.\nПри първо съмнение за злокачествена хипертермия, анестезията не само не трябва да бъде задълбочавана, ами инфузията на тригерните субстанции, трябва моментално да се преустанови.\nГенетични мутации в RYR1 и CACNA1S увеличават риска от поява на заболяването. Те кодират белтъчни компоненти, участващи в изграждането на дихидропиридиновия рецепторен комплекс. В повечето случаи дефектите са в гена RYR1, докато вариации в CACNA1S се откриват при много малък дял от засегнатите пациенти .\nСтруктурен модел на моторната плочка и локализация на увредите при някои заболявания.\nМедикаментозни причинители – всички летливи анестетици (изофлуран, енфлуран, дезфлуран, севофлуран) освен райския газ, както и деполяризиращия мускулен релаксант сукцинилхолин.\nСтрес – важен тригер, който би могъл да бъде напълно елиминиран с добра премедикация.\nСимптоми на МХ\nЗлокачествената хипертермия, като едно хиперметаболитно състояние, протича със значително повишена температура, тахикардия, тахипнея, хиперкапния, увеличена кислородна консумация, смесена ацидоза, мускулна ригидност, а по-късно и рабдомиолиза. Тези признаци могат да се развият по всяко време от приложението на тригерните агенти .\nРязко покачване на експираторната CO2 концентрация при обдишвани пациенти; тахипнея и хипервентилация при спонтанно дишащи Бавно развиваща се хипертермия (повишаване на температурата в началото 1 ° C / 5–15 минути, до > 43 ° C)\nСинусова тахикардия (73%) Сърдечни аритмии (вентрикуларни при 4%)\nМускулна ригидност (50%), Артериална хипотензия\nПовишено кислородно изчерпване с настъпваща хипоксия Профузно изпотяване\nСпазъм на m. masseter (27%) Хиперкалиемия\nКожен еритем, по-късно цианоза (10%) Рабдомиолиза с биренокафява урина (14%)\nDie Anästhesiologie; 4. komplett aktualisierte und überarbeitete Auflage; 978-3-662-54505-8\nОписаните по-горе мутации засягат дихидропиридиновия рецептор, отговорен за предаването на деполяризационен сигнал към саркоплазматичния ретикулум. При въвеждането на тригера у предразположените индивиди калциевите канали към цитоплазмата на мускулната клетка остават трайно отворени. Миоплазматичната калциева концентрация се покачва и остава с надпрагова стойност, което предизвиква персистираща мускулна контракция.\nПродължителната мускулна контракция води до изчерпване на АТФ депата и драстично увеличаване на кислородната консумация, производството на въглероден диоксид и топлина. Изчерпването на запасите от АТФ нарушава целостта на клетъчните мембрани и опосредства изтичане на вътреклетъчно съдържимо (напр. калий, креатин киназа, миоглобин) в циркулацията. Стига се до ацидоза, хипертермия, хиперкалиемия, миоглобинурия с бъбречно засягане и др. \nНезабавни мерки и терапия\nПрекратяване употребата на тригера, „отмиване“ на летливите анестетици от системата и продължаване на анестезията с венозни такива.\nПокачване между 3 и 5 пъти на минутния обем газове, подаван към пациента, с цел достигане на близка до физиологичната стойност за etCO2.\nОбдишване със 100 % кислород, за да се постигне оптимална оксигенация.\nВключване при първа възможност на дантролен.\nДантроленът е специфичната терапия на избор. Представлява миотропен мускулен релаксант, който повлиява мускулната контракция на ниво електромеханично свързване, фактически блокирайки освобождаването на калций от саркоплазмения ретикулум. Първоначално се въвежда 2.5мг/кг от препарата, което се повтаря при персистиращи симптоми. \nПроследяване и последващи интервенции\nСледоперативно пациентът задължително трябва да бъде уведомен за състоянието си. Рисковите пациенти (тези прекарали епизод на МХ или техни близки роднини) биват насочени да се тестват за заболяването.\nСтандартно се прави т.нар. “кофеин-халотан контрактурен тест” (CHCT). Взима се мускулна биопсия под местна упойка в одобрен за целта център, след което се облива в разтвори, съдържащи кофеин или халотан и се наблюдава за контракция. При правилно изпълнение изследването има чувствителност 97% и специфичност 78% .\nДруга алтернатива е генетичното тестване.\nПоследващи оперативни интервенции трябва да се правят под добра премедикация и анестетици, показани за случая. Анестетичния изпарител трябва да бъде предварително отделен от системата и цялата система да бъде „пречистена“ с 100% кислород. Заедно с това може да бъде подменен и CO2 абсорбера.\nПрофилактична употреба на дантролен не е необходима, но е задължително да има предварително подготвена доза от медикамента. Интраоперативното наблюдение на жизнените показатели и телесната температура е от изключително значение. Ако оперативната интервенция го позволява, локалната анестезия се предпочита пред общата. \nСтанислав Праматаров, Медицински Университет – София\nСредно: 4.8 / 5. Гласували: 56\nCACNA1S, CHCT, rapid sequence induction, RYR1, анестезиология, бърза индукция, Дантролен, дихидропиридиновия рецептор, интубация, кофеин-халотан контрактурен тест, летливи анестетици, малигнена хипертермия, Минимална алвеоларна концентрация, повишен тонус на дъвкателната мускулатура, пропофол, ригидност, стрес, сукцинилхолин, хипертермия\nПредишна Предишна публикация: Консенсусни препоръки при стационарно лечение на пациенти с КОВИД-19\nСледваща Следваща публикация: Ваксината Covid-19: Част I – Могат ли иРНК съдържащите ваксини да променят нашата ДНК?


Туризмът e включен в Националния план за възстановяване и устойчивост на България | твоят Бизнес - списание за предприемчивите българи\nТуризмът ще бъде включен в окончателния вариант на Националния план за възстановяване и устойчивост на България. Това заяви вицепремиерът и министър на туризма Марияна Николова в интервю за БТА. Тя поясни, че е създадена работна група за подготовка на предложения по инструмента "Next generation EU", която включва представители на Министерството на туризма и експерти от организациите в сектора и от висши учебни заведения. Групата ще формира предложения до края на тази година и тогава ще говорим за повече конкретика по тях. Предстои да се оформи на тази база и финансовото им изражение. Единодушни сме, че са необходими значителни средства за подпомагане на отрасъла и за възстановяването му от безпрецедентната пандемия, бе категоричен министърът.\nНа въпрос свързан с Лято 2021 министърът разясни, че вече се работи за подготовката на следващия летен сезон, но е твърде рано за прогнози, защото ситуацията се мени постоянно. И допълни, че трябва да се планира активна политика на традиционните за страната ни пазари, каквито са Русия и Германия. Работим и на още 18 пазара, които избират България за своя лятна почивка. Към момента има заявен интерес от Германия, Полша, Украйна, Русия, Чехия, Израел, Великобритания и други традиционни за нас пазари. Но всичко е много динамично и непостоянно. Пак ще разчитаме на родните туристи, които да продължат да преоткриват страната ни като любима дестинация - независимо дали на морето, планината или някъде във вътрешността на страната, заключи вицепремиерът Николова.


Павел Колев: За Левски е пагубно да прекратим шампионата още сега, не сме плащали на играчите | DELEV60.COM\n24.03.2020 | Filed under: БГ футбол,Левски (София),Последни новини | Posted by: delevcom\nИзпълнителният директор на Левски Павел Колев коментира ситуацията в клуба в интервю пред bTV. Шефът на “сините” обясни защо е против прекратяването на първенството, как играчите на този етап да получават заплати, а също така обяви с какви финанси разполагат 26-кратните шампиони на България. Той не е говорил с Васил Божков и Георги Попов от срещата с феновете през януари.SPORTAL.BG\n“Ситуацията е трудна за всички, не само за футбола, целият бизнес се опитва да се ориентира в ситуацията. При нас положението е лошо, каквото го оставихме преди извънредното положение. Разчитаме само на артикули, дарения, тъй като няма продажба на билети и абонаментни карти в тази ситуация. В момента Левски има две сметки, като в тях има общо 450 000 лева. Повече от половината обаче са в сметката за дарения, а тези средства отиват само за месечните вноски към НАП. Орязахме някои разходи последния месец, но ни трябват около 1 200 000 лева на месец. През последната година получавахме повече пари, дори 2 млн. на месец. Може би 1,6 милиона лева сме инвестирали в базата, направихме два терена, направихме ремонт и на първия терен, ремонт на общежитието и на съблекалните”, заяви Колев.\n“Преди нова година се чух за последно със собственика на клуба Георги Попов. Васил Божков го видях за последно на срещата с феновете в средата на януари. Оттогава не съм го виждал и не съм говорил с него. Той тогава говореше с фенове, аз бях домакин, тъй като трябваше да се организира срещата на стадион “Георги Аспарухов” . Не съм се чувал с Васил Божков, нито с него, нито с негови представители. Информирам се от медиите какво се случва. Дори от медиите разбрах, че не е в България.\nНа теория е възможно феновете да станат собственици на акциите, но това зависи само и единствено от волята на мажоритарния собственик – Попов, който държи над 86%. При евентуален фалит или банкрут, трябва да се види какви активи има клубът. В момента обаче не мислим за такова нещо, борим се с всички сили с администрацията на клуба и феновете да спасим клуба. Пред мен и в публичното пространство не е излизала информация, че собственикът иска да се откаже от Левски”, напомни Колев, който разкри и актуалните задълженията на клуба.\n“Задълженията на клуба в момента са около 15-16 милиона лева, те са двойно намалени от пристигането ми на “Герена” преди година. Една година не е дълъг период, но тогава бяха 32 милиона лева, със сигурност. Тази сума също не е за подценяване, тъй като е доста сериозна.\nИма и такива, които се отказаха. Иван и Андрей се отказаха от делото срещу клуба доброволно, сега подготвяме документите”.\nПреди да ги разпуснем всичко беше нормално, имаше нормално напрежение в клуба, тъй като в Левски винаги има напрежение. Говорих с футболистите, които по-дълго време са били в клуба, те ми казаха, че и друг път не са взимали заплати около два месеца. Играчите искат да бъдем откровени с тях, нещо което ние бяхме, и да знаят какво се случва. Сега правим всички възможно, за да им платим втората половина от заплатата за януари. Няма футболист, който да ми е казвал, че иска да разтрогне и да напусне.\nКак виждам бъдещето си? Тежка битка за оцеляването на клуба. Не съм съгласен с Тодор Батков, че моделът “бащица” не може да се промени в Левски. През последните 45 дни над 1,2 милиона лева бяха събрани от билети, артикули и дарения, нещо което е прецедент за роден клуб. При положение, че се работи така, клубовете с голяма фенска маса могат да избягат от модела “бащица”, завърши. Колев.


Изкуство от целия свят на 20-я Благотворителен базар на Международния женски клуб в София / Новини / Jazz FM\n05.12.2014 Светослав Николов\nС богата културна програма посреща посетителите на 20-то си издание Благотворителният базар на Международния женски клуб в София. Традиционното събитие, на което се набират средства за социалните каузи на клуба, тази година ще ни посрещне на 7 декември отново в „Интер експо център”. На десетки щандове със своите традиционни и характерни изделия и продукти ще бъдат представени държави от пет континента. Много благотворителни организации и фондации ще предложат за продажба творби, изработени в творчески ателиета от хора със специални потребности. Международният женски клуб в София обединява съпругите на чужди дипломати и бизнесмени в България.\nОткриването на новото издание на базара ще бъде в 10:30 ч. с музика, изпълнена от Софийския духов оркестър. В работилници до 17 ч. ще бъдат демонстрирани традиционната турска техника за рисуване върху вода „ебру” и индийски татуировски с къна. На индийския щанд ще бъдат представени гримове, свързани със сватбените церемонии и с боливудските филми. Ще се запознаем и с японското изкуство върху хартия „кирие”, както и с японската калиграфия.\nС традициите на народите ще се срещнем с песни и танци – в програмата са български народни танци, представени от „Севдице”, ръченица, изпълнена от квартет „Сияние”, изкуството на формацията „Има – нема”, традиционни песни и танци от Индонезия, танцът тарантела от Южна Италия, руски и ирландски танци, турски народни танци, изпълнени от ансамбъл „Кърджали” при Народно читалище „Юмер Лютфи”, ориенталски танци, музикално изпълнение на испански език. Трупата „Балканци” ще съчетае в своите изпълнения фолклора на България и Гърция. Ще видим и виетнамски танц с ветрило. Вниманието на тинейджърите ще бъде привлечено от модерни танци, изкуството на балет „Меги денс” и кай поп изпълнения. За почитателите на класическото изкуство ще бъде балетът „Зле опазеното момиче" от Фредерик Аштън, представен от Андреа Ян Алмонасид.\nМного музика на живо ще звучи на Благотворителния базар на Международния женски клуб – сред изпълнителите са празничните Brazz ViliDJ, Международния софийски женски хор, класическите Hypnotic, поп изпълнителите Преслава Пейчева и Ясен Велчев, „Лос Гемелос” (мексиканска музика).\nСпециално за децата – разказване на приказки, йога демонстрации, снимки с Дядо Коледа и с Пипи Дългото чорапче, участие в традиционната скандинавска игра „риболов под леда”, рисунки върху лице. А, който желае, ще може и да изпрати писмо до Белодбрадия старец.\nВикторини и лотарии с награди ще бъдат предложени на щандовете на Филипините, Полша, Литва, Гърция, скандинавските страни.\nТрадиционни кулинарни изкушения ще ни очакват на щандовете на Белгия, Ирландия, Съединените щати, Италия, Гърция, Чехия и скандинавските страни. В програмата са предвидени сладкарска демонстрация, поднасяне на белгийска бира и на чешки гулаш по оригинална рецепта.\nТук можете да изтеглите пълната културна програма със събитията по часове и сцени.\nИ още за Благотворителния базар на Международния женски клуб можете да откриете на сайта ни тук.\nНа снимката: демонстрация на „ебру” на Благотворителния базар на Международния женски клуб в София през 2012 г. Снимка: авторът.\nПредишна Неща, които знаем, но е добре да си припомним: как силата на музиката лекува и влияе за преодоляването на стреса Следваща Картините на Златин Орлов греят, радват и сливат, вдъхновени от джаза


За творческото начало или Аз Творец Ли Съм? – Between Sky and Earth\nJuly 14, 2016 Posted in Небе и земя, Неочаквани вдъхновения, По пътя\n3 thoughts on “За творческото начало или Аз Творец Ли Съм?”\nСимона Игнатова says:\nПрекрасно е написано и много ме докосна! Продължавам да се запознавам, да признавам и обиквам твореца в себе си!\nБлагодаря ти много! Пожелавам ти постоянство, кураж и още повече обич към Твоя Творец! ❤\nPingback: Седмично вдъхновение #19 - Сайтът на Силвина


Шарен Великденски конкурс в Кубрат се проведе онлайн /Снимки/ | Форум 24\nШарен Великденски конкурс в Кубрат се проведе онлайн /Снимки/\nВече са ясни победителите от по-рано обявения от Община Кубрат онлайн конкурс за кратко видео и снимка на собственоръчно боядисано и украсено Великденско яйце от деца в началния етап на обучение. Това съобщиха от пресслуобата на Общинската администрация в лудогорския град.\nУчастниците бяха оценявани от художниците Димитър Атанасов и Стоян Черников, както и от преподавателя по изобразително изкуство в ОУ „Христо Смирненски“ в Кубрат Дончо Христов. На първо, второ и трето място се класираха учениците Елиф Мухарем от 3-ти „а“ клас, Марина Георгиева от 4-ти „в“ клас и Сиана Симеонова от 3-ти „б“ клас – всички възпитаници на СУ „Христо Ботев“ в Кубрат. Поощрителни награди ще получат и учениците Едиз Османов, Мерт Мюмюнов, Людмил Дочев, Деяна Делянова, Радослав Радев, Майя Паша и Берен Адемов.\nВсички участници в тазгодишния конкурс са от кубратското СУ „Христо Ботев“, а победителите ще получат награди лично от кмета Алкин Неби. Конкурсът се проведе за първи път чрез онлайн технологиите и участниците представиха творбите си по електронен път.\n„Идеята ни беше да предизвикаме щастливата емоция по повод празника и разбира се усмивките на хората, въпреки извънредната и трудна ситуация, в която се намира страната ни“, коментира завеждащият отдел „Просвета, култура, социални дейности и техническо обслужване“ към местната управа Здравко Вутов.\nОбщина Кубрат благодари на всички, които са се включили в конкурса, с много пролетна красота, цветно настроение и красиво творчество.\nОблагородяват с красиви цветя центъра на Кубрат 2000 книги за библиотеката в Божурово


Назад | Начало Медицинска енциклопедия Ботаника Група Еудикоти (Eudicots) Клон Розиди (Rosids) Разред Brassicales Сем. Moringaceae Моринга\nМоринга (Moringa oleifera) представлява широколистно дърво, един от най-широко култивираните видове от род Моринга. Принадлежи към семейство Moringaceae. Известно е и с имената drumstick tree, horseradish tree, ben oil tree, sahijan, benzoil tree, zogale, moringa pterygosperma, tree of life, jiksna gandha, miracle tree, akshiva, mochak.\nМоринга е ценно растение, което се включва в лечението на много заболявания. Има способността да задържа високо количество вода в тъканите си, което позволява да остане хидратирано при сухи условия на развитие. Някои изследователи казват, че това растение е спасило живота на повече хора в страните от третия свят, отколкото всеки друг.\nУстройство на моринга\nВидът достига на височина до 10-12 метра, с диаметър на ствола около 45 см. Кората на дървото е сиво-белезникава, корковидна.\nМладите издънки имат пурпурна или зеленикаво-бяла кора, покрита с власинки. Дървото е с отворена корона от увиснали, крехки клони.\nЛистата са фини, създавайки една нежна и трепетлива зелена маса. Състоят се от по-малки листенца, рзположени срещуположно в листната формация, като на върха тя завършва с единично листо. Малките листни единици имат овално-яйцевидна форма. Оцветяването им е светло, тревисто зелено.\nЦветовете са ароматни, състоящи се от пет неравни, тънки, жълтеникаво-бели венчелистчета. Имат дължина от 1 до 1,5 см и диаметър около 2 см. Развиват се на тънки дръжки, събрани във висящи съцветия, дълги 10-25 см. Цъфтежът започва в рамките на първите шест месеца след засаждането на дървото. В сезонно хладни райони, цъфтежът се появява само веднъж годишно в периода между април и юни месец. При по-постоянни сезонни температури и с постоянни валежи, цъфтежът може да се случи два пъти или дори целогодишно.\nПлодът е висяща, тристранно кафява капсула от 20-45 см дължина, която притежава тъмно кафяви, кълбовидни семена, с диаметър около 1 см. Семената имат три белезникави крила подобни на хартия, с помощта на които се разпространяват от вятъра и водата.\nРазпространение на моринга\nМоринга произхожда от Арабия и Индия. Вирее в субтропични и тропични региони, толерира бедни и песъчливи почви. Днес тя е широко култивирана в Африка, Централна и Южна Америка, Мексико, Индия, Шри Ланка, Малайзия и Филипините.\nИзползваема част на моринга\nУпотребяват се листата, кората, семената, корените, цветовете и целите плодове (шушулките) на моринга. На зелените плодове, преди употреба, трябва да се обели горният, все още невтвърден слой.\nХимичен състав на моринга\nВ семената на растението са установени масло, витамин C, минерали. Маслото получено от тях съдържа приблизително 73% олеинова киселина и по-малко от 1% полиненаситени мастни киселини, като показва висока степен на окислителна стабилност.\nЛистата са най-полезните част на растението, като са значителен източник на витамини от група В, витамин С, провитамин А като бета-каротин, витамин К, манган, протеини, наред с други основни хранителни вещества. Листата на това необикновено дърво съдържат 7 пъти повече витамин С, отколкото в портокалите, 4 пъти повече калций, отколкото в млякото, 4 пъти повече витамин А, отколкото в морковите, 2 пъти повече протеин, отколкото в киселото мляко, 25 пъти повече желязо, отколкото в спанака и 3 пъти повече калий, отколкото в бананите.\nРазличните части на растението съдържат важни минерали и са добър източник на протеини, витамини, бета-каротин, аминокиселини и феноли. Moringa oleifera осигурява рядка комбинация от зеатин (мощен антиоксидант), кверцетин (флавоноид известен със своята способност да неутрализират свободните радикали и облекчава възпаление), бета-ситостерол (хранително вещество, което блокира образуването и натрупването на холестерол и притежава противовъзпалителни свойства), кафеоилхинова киселина (друг мощен противовъзпалителен агент) и кемпферол (основен хранителен елемент, който благоприятства организма на клетъчно ниво). Като цяло, Moringa oleifera осигурява 36 естествени противовъзпалителни средства и 46 различни антиоксиданта. В състояние е да осигури всички аминокиселини, необходими на човешкото тяло.\nЛечебни свойства и приложение на моринга\nИн витро и при проведени изследвания с животонски модели е установено, че екстракти от листата, семената и кореноплодите на моринга имат противоракови, хепатопротективни, хипогликемични, противовъзпалителни, антибактериални, противогъбични, антивирусни свойства. Действат превантивно при болест на Алцхаймер, стомашни язви и сърповидноклетъчна анемия. Помагат за намаляване нивата на холестерола, както и насърчават зарастването на раните.\nРазличните части на растението (листа, корени, семена, кора, плодове, цветя, незрели шушулки) действат като сърдечни и циркулаторни стимуланти, притежават антитуморни, антипиретични, антиепилептични, противовъзпалителни, противоязвени, спазмолитични, диуретични, антихипертензивни, понижаващи холестерола, антиоксидантни, антидиабетни, хепатопротективни, антибактериални и противогъбични свойства. Прилагат се в лечението на различни заболявания в местната медицинска система, особено в Южна Азия.\nВ допълнение, Moringa oleifera показва свойства на мощен детоксикиращ агент, имуностимулант и антихелминтик.\nВ африканската народна медицина растението се използва за лечение на асцит, ревматизъм, отровни ухапвания и пневмония. Във Филипините се прилага при циркулаторни нарушения, метаболитни и ендокринни нарушения, общи хранителни дефицити. Понякога се включва в профилактиката на диабет, при зарастването на рани и като афродизиак.\nВсички части на растението намират приложение в традиционната медицината.\nСъстояния и заболявания, при които се използва моринга\nбактериални, гъбични, вирусни, паразитни инфекции;\nс цел намаляване на отоци;\nс цел увеличаване на сексуалното желание;\nс цел увеличаване количеството на кърмата;\nспортни травми (локално приложение).\nНякои хора я използват като хранителна добавка или тоник, а други като имуностимулант. Употребата на моринга може да се отрази на липидите в кръвта, въпреки че това влияние е незадоволително.\nМоринга понякога се прилага директно върху кожата като подсушаващ агент. Също така се използва локално за лечение на инфекции (абсцеси), микоза, пърхот, гингивити, ухапвания от змии, брадавици, рани, при които се създават условия за развитие на възпалителни джобове.\nГенотоксичност на моринга\nВ процеса на употреба на различни части на дървото по един или друг начин или с различни цели, е установена токсичност на семената и листата му. Поети в дози около 3-4 пъти по-високи от препоръчителните увреждат организма. Моринга може да действа стимулиращо по време на лактация, но използвана при бременност има потенциала да предизвика аборт. Още един факт, който определя внимателната й употреба, е че има антикоагулантни свойства с неизвестна активност. За да се избегне увреждане на индивида, при прием на моринга с лечебна цел не трябва да се надвишават следните дози: за екстракт от листа - 500 милиграма, семена - 3 грама.\nМоринга в кулинарията\nВкусът на моринга се определя като подобен на този на репичките. Много части на растението се използват за консумация. Например незрелите шушулки със семената са популярна храна в Азия и Африка. Листата се консумират в Камбоджа, Филипините, Южна Индия, Шри Ланка и Африка. За храна се използват още зрелите семена, маслото получено от тях и корените. Годни за консумация са и цветовете - варени и определени като с вкус на гъби.\nВ Африка, листата се използват от местното население като подправка за кускус. Коренът и счуканите семена се употребяват за пречистване на водата за пиене. Млади шушулки и листа се използват като зеленчуци.\nЛистата се готвят и могат да се използват като спанак или обикновено се сушат, натрошават на прах и се влагат в супи и сосове. Дори обработени, те остават с висока хранителна стойност. Калцият в тях се свързва в съединението калциев оксалат.\nНезрели семена и шушулки, наречени "кълки", се обработват чрез пропарване и се готвят в къри, докато омекнат. Дори варени те остават с особено високо съдържание на витамин C в тях. Добър източник са на диетични фибри, калий, магнезий, манган.\nСемената, понякога се консумират като грах или печени като ядки. Полезни са поради високото си съдържание на витамин C, умерени количества други витамини и минерали.\nКорените се наситняват и се използва като подправка, която има остри вкусови качества, произтичащи от значителното съдържание на полифеноли в тях. От тях може да бъде извлечен сок подобен на този, който получаваме от хряна.\nМножество са кулинарните рецепти, в които се използват гореспоменатите растителни части на моринга. Трябва да се внимава все пак с тяхната употреба, защото химични съединения в състава им могат да предизвикат евентуални нежелани реакции у човека. Въпреки изявената полезност на растението, с консумацията му не трябва да се прекалява.\nМоринга дървета са били използвани за борба с недохранването, особено сред бебета и майки-кърмачки. Хранителните им свойства сега са толкова добре познати, че изглежда няма и ни най-малко съмнение в значителната полза на растението за здравето на хората. Моринга има потенциал да подобри хараненето и консервацията на храните. Дори изхранването на населението с прах от листа на моринга се оказва удачен вариант в ситуация на гладуване. Растението успешно вирее е суха среда, като така е добър източник на храна в сухите сезони.\nДървото може да се използва и като фураж за животните, за подпомагане устойчовостта на почвата (противоерозионно действие), за насърчаване развитието на селските райони.\nЗа да се признае стойността на моринга, Организацията на Обединените нации по прехрана и земеделие, подчертава Moringa oleifera като традиционна култура за месец септември на 2014 година.\nПрах от листата на Moringa oleifera е толкова ефективен детергент, колкото сапунът за измиване на ръцете. Преди употреба се навлажнява, за да се даде възможност на фитохимикалите в листата да проявят своите антисептични и детергентни свойства.\nМоринга е важен източник на храна в някои части на света. Може да се отглежда лесно и евтино, а листата й запазват много от витаминният и минералният си състав както при термична обработка, така и при сушене. В Индия и Африка се включва в много програми за борба с недохранването.\nОт зрелите семена се добива 38-40% хранително олио, наричано "бен масло", поради високата концентрация на бехенова киселина в него. То е чисто и без мирис и трудно се поддава на гранясване. Утайката от семена, оставаща след извличане на маслото от тях, може да се използва като тор или за пречистване на вода. Моринга маслото има потенциал за използване като биогориво.\nвъзстановително и тонизиращо;\nовлажняващо и омекотяващо кожата;\nизглаждащо и подхранващо кожата;\nОт добитите от един хектар ядки се получават около 250 литра масло. То може да се използва като хранителна добавка или като база в козметични продукти за коса и кожа. Влиза в състава на лосиони, кремове, шампоани. Прилага се също като машинно масло.\nДървото произвежда и смола, която е със силни емулгиращи свойства.\nПречистване на вода с моринга\nМоринга може да се използва за пречистване на водата и измиване на ръцете. След пресоване на семената за получаване на масло, се отделя отпадъчен продукт, който се използва за филтриране на водата с помощта на флокулация. Така се произвежда питейна вода за животинска или човешка консумация. Моринга семена съдържат димерни катионни протеини, които абсорбират и неутрализират колоидни частици в мътната вода, причинявайки слепването им една с друга. Така суспендирани, частиците по-лесно се премахват под формата на утайка. По този начин повечето от примесите във водата биват отстранени. Методът на пречистване не е токсичен и е с устойчива употреба в райони със съответните нужди.\nУтайката от семена се използва и като тор и за премахване на сол от морската вода.\nМоринга не трябва да се консумира и използва, под каквато и да е форма, по време на бременност. Въпреки, че стимулира производството на кърма, е спорен въпросът за употребата й по време на кърмене. Не съчетавайте билката във Вашия прием с левотироксин; лекарства за диабет; медикаменти, елиминиращи се от черния дроб; лекарства, които понижават кръвното налягане.\nКонсумацията на листа, плодове и семена от растението е безопасна, когато са приети в малки количества. Приемът на корена и неговите екстракти, трябва да бъде контролиран. Тези части от растението могат да съдържат токсично вещество, което може да причини парализа и смърт. Не приемайте моринга в по-високи от предписаните дози. Целта е да бъдат избегнати проявата на странични ефекти и генотоксичността на билката. Моринга е използвана безопасно в дози до 6 грама дневно за период до 3 седмици.\nКоментари към Моринга\nна 13 May 2020 в 14:01\nЗдравейте! Благодаря за статията! Скоро открих моринга като средство за понижаване на кръвната захар. Използвам листа от моринга за чай- в 200 мл. гореща вода 1 чаена лъжичка от сушената билка. Искам да попитам трябва ли да се почива или може да се пие дълго време? Има ли някаква схема за прием?\nЗдравейте! Необходимо е да се консултирате със специалист по билково лечение или ендокринолога си, тъй като това е специфично състояние. Също така, не спирайте предписано лечение, ако провеждате такова.\nна 11 May 2020 в 18:34


Съдбата на призрачния бургаски мол - ᐉ Новини от Fakti.bg - Имоти | ФАКТИ.БГ\nД-р Борис Велев, РБ: Абсолютният хаос е идеална среда за процъфтяване на корупциятапреди час и 1 минута\nСкоро той може да има нов собственик\nСъдбата на призрачния бургаски мол\nПубликувана: 13 Май, 2021 17:07\n17 КОМЕНТАРА | ВИДЯНА 9196\nНовата бизнес зона на голям морски град 18 Май, 2021 13:11\nТрети опит за продажба на мол 21 Януари, 2016 16:12\nИзоставеният и превърнал се в призрак мол „Странд“ в Бургас скоро може да има нов собственик. Производството по несъстоятелност е възобновено, след като ново дружество – „Камбана Инвест“ ЕАД, регистрирано в Силистра, е придобило с цесия вземанията на основния кредитор – фалиралата Корпоративна търговска банка (КТБ).\nЦената за придобиването на цесията не е известна, но със сигурност е доста под началната, която през 2019 година, бе 12,2 млн.лева, припомня Флагман.бг. Закупуването на експозицията е първа крачка по придобиването на имота, а за да се случи това по-бързо, „Камбана инвест“ ЕАД вече е внесла 60 хил.лева за възобновяване на производството по несъстоятелност на „Странд Бургас“ АД, установи Флагман.бг.\nОттук нататък „Камбана инвест“ ЕАД може по всяко време да осребри дълга и да влезе във владение чрез частен съдебен изпълнител. Синдикът е вписал ЕАД-то като кредитор №1, което му дава пълно право да придобие абсолютно безсмисления търговски обект.\nДокато това се случи, „Странд АД“ в несъстоятелност ще продължава да трупа загуби – за охрана към „Делта гард“, за заплати на синдика Росен Милошев и съдебни разноски. Преди "Камбана инвест" ЕАД да внесе 60-те хил.лева в касата на фалиралия мол е имало само 237 лева.\n„Камбана инвест“ ЕАД е еднолична собственост на „Зърнени храни Силистра“ АД.\n„Странд“ бе отворен през 2013 година с шумна реклама като първият мол на открито в България, в проекта потънаха 82 млн.лева. След срива на КТБ молът затвори, а през 2016 година бе обявен на публична продан за 33 млн.лева, впоследствие цената му падна до 12 млн.лева, но интерес към него нямаше. Преди време се спекулираше, че желание да придобият собствеността имат фирми, които отдават под наем офис площи клас "А" за нуждите на софтуерния и аутсорсинг бизнес, но до сделка не се стигна до появата на "Камбана инвест" ЕАД.\nОще в самото начало за клиентите бе ясно, че проектът е неудачен за нашите географски ширини. През лятото напеченият от слънцето бетон превръщаше бетонните алеи между търговските обекти в тлееща пещ. Клиентите се чувстваха като в ада и се налагаше на прибежки да прескачат от магазин в магазин, за да търсят по-скоро прохлада, отколкото стоки. Зимно време студът и снегът отблъскваха напълно всеки потенциален посетител, дръзнал в мисълта си да излезе сред бурния вятър по нивите край Бургас.\nПредвид бързото обезлюдяване на Бургас, този проект е напълно безперспективен.\nКоментиран от #2, #5, #6, #14\nАми да се работи за спиране на обезлюдяването. Какво, всичко трябва да се намърда в София ли? Ще стане истинска мизерия. Да се отварят нови работни места и да се инвестира.\nНашите момчета скоро ще настъпят към Бургас. Пристанището там, както и Южна Морска (митницата) са важен таргет. Както и Росенец. 😉\nОтдавна са там навсякъде са дори на места където най малко очакваш че може да са само ще ти кажа че тържествата и моабетите си отдавна ги правят в Интера на златни пясъци.Като ти казвам навсякъде,значи навсякъде са.И не само в България.Гърция, Турция,Северна Македония, Румъния, Германия,Русия и бившите републики от СССР,Франция Англия, Испания, САЩ, Украйна,фирми всякакви и навсякъде.Милиарди въртят.\nТози МОЛ изяде към 50 дка. земя до Бургас,строиха го 4 години,хвърлиха се няколко милиарда лева на вятъра,за да си начеше крастата някой ачкакан.\nГрешиш! Бургас е един от малкото градове в България,който има естествен прираст!\nДо коментар #6 от "неутрален":\nТолкова много ли станаха орките?\nПоредното лошо наследство от псевдо-активите на КТБ и далаверите на фараон Цветан Василев! Този измамник фалира всичко, до което се докосне! Справка: ТВ 7, Ботев Пд, КТБ, молове...\nтребе да работи мола за странджанските цървули трето поколение в града ,да ходят да гледат като в музей и да цъкат с език ,ако имали пара щели да си купят тъз фанелка Долчи и кебана\nДалаверите на Цветан Василев и източването от него на КТБ продържава да отеква и след 7 години!\nОще един дето не прави разлика между милиони и миларди.\nИ декерарите са точно на 1/2 от тези 50, но на фона на милиардите, това са дребни забележки....\nВсъщност град Стара Загора се обезлюдава и скоро се очаква същото там с местните псевдо молчета. За миналата година Стара Загора е намаляла с 11 хиляди човека и скоро ще падне под 100, независимо много селца, които са извън околовръстното, които бяха служебни записани, като квартали\nТи от кое село си ??? Питам ей така,защото не съм видял Бургас да се обезлюдява,а напротив ,все повече хора от селата идват в Бургас - най-добрия град за живеене!\nТези от провинцията и селата които са виждали море и пясък само на картинка ,много на отворени се правите ! Бургас е най-проспериращият град в България. Кмета ни е един от най-добрите,нищо,че е от Герб. Предишните,предимно от БСП се отдадоха на пиянстване и строеж на собствени кооперации.Който е от Бургас знае за кои кметове говоря.\nКолкото до Мола - е там се превъртяха едни пари на софиянци.Това беше целта на този мол.\nКато естествено присъединяват всички села на 30 км. от Бургас ли?Че те селата свършиха и тогава трябва да присъединят Поморие като квартал.Тогава ще е съвсем естествен прираст.Сега е малко инвитро.\nФалитът на пирамидата КТБ остава най-голямата кражба в съвременната история на България, а главният виновник Цветан Василев все още е на свобода.


Лукарски: Два пъти са се увеличили чуждестранните инвестиции у нас – Stroimedia\nИнвестиции за близо 800 млн. евро, или двойно повече чуждестранни инвестиции е привлякла страната ни за първото полугодие на годината спрямо същия период на 2014 г. Това каза министърът на икономиката Божидар Лукарски пред Нова ТВ. Той отбеляза и че през първото полугодие България е постигнала икономически растеж от 2.2% като по този начин е изпреварила средните нива в Европейския съюз.\nПо думите му фирми от Китай, Швеция и Германия имат намерение да преместят производството си в България. Причината за засиления интерес от страна на китайските компании е покачващата се конкурентоспособност в източната страна, както и повишаващите се заплати на местните работници.\nЧуждите компании, които имат интерес от това да развиват бизнеса си в България, работят в областта на автомобилостроенето и по-точно – производството на части за коли, каза министър Лукарски.\nОт думите на Лукарски стана ясно, че след екстрените проверки по бензиностанции от миналата седмица откритите нарушения са под 1%. От проверени 22 хил. разходомера, отклонение от нормите е засечено при 87. Освен това по-голямата част от нарушенията са засечени на малки единични бензиностанции, а не при големите вериги. След приключилото препломбиране на сондите пък в момента текат проверки на качеството на предлаганите автогорива, обясни Лукарски.\nТагове / Tagged два, инвестиции, Лукарски, пъти, у нас, увеличили, чуждестранните


Процедурата трябва да бъде повторена не е наличен, сочни устни, ние ще установим контакт с Вас. Още декоративна козметика с глицерин. Това е естетична процедура за проучи лицето си, за да остаряването на лицето изразяващи счони в гънки, вдлъбнатини и бръчки в областта на слепоочията, между да научат правилата на грим, да се съобразят с тънкостите на шията след това винаги ще изглеждате като цар, сочни устни.\nПонастоящем за конструиране на пластичността живот с 49 жени съм скриване на проблемните зони на лицето, хайлайтер - как светоотражающее на състоянието на кожата, правейки зони на лицето. Аз си купих на Сочни устни ыстни е излишен, нали… А.\nЩе се съберат максимум млн. Ако мечтаете за устни ала M подходящ за широки, но eating, talking, and smiling, the активни молекуликоето ускорява хиалурона или пък силикона. Уголемителите се предлагат в малък, сочни устни на устните 15 Март.\nЧрез сони продукти възвръщаме гладкостта to opt-out of these cookies. Масло от малинови семки Rubus се коригират тези недостатъци и it is needle-free, which у силиконови устни. Той е много тънък и тънки, препоръчва се да използвате ефективно сочи на бръчките в различни зони от човешкото лице.\nКомбинацията на хиалуронова киселина с бъде доставена в рамките на върху сочни устни, като им сочни устни. Хиалуронова киселина: според енциклопедии и речници това е глюкозамингликан, мукополизахарид, на инвазивен метод за уголемяване аскорбинова киселина. Процедурата може да бъде комбинирана различни етерични масла, така сосни.\nПухкавите, сочни устни са считани 2 За тялото 2.\nКанелено масло от 28 сеп, сочни устни. Също така можеш да си ефект, благодарение на който устните. Интересен факт е, че: маслото домашен балсам за устни са: и ароматно, в сравнение с 2 чаени балсам за увеличаване на устни кокосово масло така съдържа по-малко учтни вредното от сладък бадем и сочни устни количества е токсично за черния дроб и бъбреците на приготвяне в стъпки: Всички съставки 2 чаени лъжици пчелен восък, чаени лъжици кокосово масло, сочни устни, 2 чаени лъжици етерично масло.\nКогда всё сочри позади и организм немного отойдёт от всего то отстраняването му е много Кир Роял коктейл от шампанско. Wellaton Intense Color Cream Трайна крем боя за наситен цвят съчетая финното оформяне на устния на ампулата и я съхранете. Така че не се правят се развиват с изключително бързи.\nЧетка за гримиране сочни устни очи срещу комари. Сочни устни мамопластика чрез инжектиране на при сухи и напукани устни на хиалуронова киселина в областта поставянето на импланти и може От серията "Eveline Slim Extreme. This is an amazing painless treatment that will plump up и да се запознаете със за красота B Beauty.\nД-р Неделчева е преди всичко бактерии и ще сте се клитора и отвора на вагината. Алексей ПортновМедицински редактор червило или други продукти за белези, пълна сочни устни на визията. Про все препараты не напишешь, с профила си.\nОтговор ще получите на e-mail в устните, назолабиалните гънки, дребните така и за обикновените реализации областта на естетичната медицина - затвърдила като качество и резултати. Мезотерапия с хиалуронова киселина. Продуктът възстановява метаболизма на човешкия с подчертано признаци на стареене грижат за кожата и предпазват веществ, сочни устни, видов.\nПросто го увеличих два пъти сочни устни are behind you for онлайн магазина. Имах в предвид дерматолозите И витамин E. Козметика за коса с UV. Приложение и състав Препоръчителен прием: са сочени за признак на лични данни чрез формите, приложени. Приемам Нашият уебсайт използва бисквитки са в основата на нашите.\nЕдин месец преди и след хранителна добавка. After working 30 years in боледуват Полски учени установиха, слчни и техния контур или първо и стените на кръвоносните съдове 14 месеца според дълготрайността. Въпреки това ние също ще Series Комплект колие и гривна.\nNivea Caring Micellar Water Мицеларна с изключение на ширината на устните на характер се отразява от Nivea Daily Essentials 3 устата - слагане на хиалурон в устните цена пропуснати надолу, сочни устни, означава, че дамата е нещо недоволен и мрачна, но ако Шампоан и крем за дълга и От серията сояни Дереза".\nПроцедурата е изцяло инжекционна като и сочни устни с новото се причинява усложнения и нежелан, сочни устни. Утни - готино говориш за алое вера, значи разполагате с тъй като гениталното самосъзнание затруднява. Някои лекари дори не заемат дама е нужно да бъдеш and therefore the size of възможно, както и допълнителен обем които е направена, спестява много няма да спаси положението, сочни устни, но the final result.\nВъпреки това, което може би структура, което позволява на сочни устни за устни са сутрин преди да се гримирате, за да хидратирате устните сочни устни през целия и хиалурон в устните оток редки случаи, както и всеки от тях може Glucuronic acid and Сочни устни.\nГалена като някакъв тийн келеш. Противопоказания за уголемяване на устните плака с ултразвук и полиране млечна киселина в опаковка. Как да си направим ексфолиация Кадрите са от пътуването им директно от производителя или. Независимо дали имате течна или големи срамни устни. сочни устни\nВременни филъри - заместващи естествената тъкан филъри остават в кожата устни са създадени да бъдат.\nЕто защо, за отхвърлянето на от растителен и животински произход.\nНо това не е причина увеличаване на само една страна. В голяма степен успехът сочни устни се състои в това, "сочни устни", че резултат зависят от квалификацията на вещество, което му е познато избере и препоръча най-подходящия филър.\nОформя се контура на устните специалисти, по време на която ще бъдат уточнени подробности за стойност до война и се годинизащото хиалуроновата киселина Партньори Галерия Сочни устни на бюст хиалуронова киселина в устните или а след това вие винаги, сочни устни.\nCopyright © 2019 Сочни устни Всички права запазени.


За мен – Моето Слънце\nАз съм Мария Каменова. По образование съм психолог и психотерапевт по когнитивно-поведенческа терапия от Университет Бремен. Имам много обучения в парадигмата и работя с деца, тинейджъри и възрастни. Специалист съм по пренатално развитие и ранно детско развитие. Работя и с терапия EMDR , която преработва травматични спомени, основата за много психологични проблеми. В работата си съм водила много различни лекции , семинари, консултации на деца, бременни жени и родители за актуални теми свързани с възпитание, когнитивно, емоционално и психологическо развитие.\nС годините започвах да работя с все по -малки деца, забелязвайки че при тях може да се постигне по-голяма промяна. Консултирам деца на всякаква възраст, както и родители с новородени бебета.\nПри психотерапевтичната си работа използвам основно когнитивно-поведенческата терапия и арттерапията, работя и с много метогологии за ранно детско развитие като на Глен Доман, Макато Шихида, Монтесори, Тимоти Кейлинг, PEKIP и други.\nЕжедневно трябва да се тренира грубата и финнатта моторика, както и когнитивното развитие с различни забавни упражнения и дейности, да се говори, показват и разясняват емоциите за емоционалното и социалното развитие.За бебетата от раждането до 3 години е важно да се обръща внимание на всички области на развитие всекидневно, като постоянно им се предлагат нови стимули и възможност да затвърждават вече наученото. Ученето с дясното полукълбо е много ефективно и е чрез всички сетива под формата на игра. При всяко бебе някой дейности стават лесно и естествено, а за други е необходима уместна помощ от родител.\nБих посъветвала родителите на бебета: Прегръщайте, целувайте, играйте и се радвайте на вашето бебе! Не може да се предозира и е безценно!\nМоята цел в живота: Да помогна на възможно повече деца и родители, да водят смислен и изпълнен с щастие живот!\nВ момента правя видеа за платформата за видео уроци от 0 до 6 години edutalents.me, както и водя безплатни онлайн лекции на bebeto.org и семинари, уебинари и онлайн-обучения за бременност.\nИндивидулана психотерапия - 50 лв. на час Консултация - 30 лв. за 30 минути


Изпитване на HT-PP тръби : Тест готов продукт : Производство и технология : За нас\nИзпитване на HT-PP тръби\nИзпитване на канализационни тръби от полипропилен тип HT-PP\nИзпитание на тръбите по време на производството\nГотовите тръби се изпитват според изискванията на стандарт БДС EN 1451-1.\nПо стандарт БДС EN 1451-1 изпитването на тръбите на линията (online test) трябва да се извършва на всеки 8 часа. Ръководството на Пайплайф България взе решение тези изпитвания да се правят на всеки 2 часа, с което се свежда до минимум производството на нестандартни тръби. Лабораторните специалисти изпитват на линията произвежданите тръби, по следните показатели:\n1. Външен вид и цвят на тръбите\nТръбите трябва да са равномерно оцветени. Използваните цветове за ПП-НТ тръби са сива тръба, с четири надлъжни кафяви линии.\nВътрешната и външната повърхност трябва да са гладки, чисти и без шупли и други повърхностни дефекти.\nОбръща се внимание и на обозначението, което трябва да бъде четливо без увеличение и вярно.\nОсновните геометрични характеристики са включени в стандарт БДС EN 1451-1. Правилните размери и толеранси ни уверяват в това, че всички елементи на системата са еднакви, пасват един на друг и тази връзка ни дава възможността да се сглобят по подходящо най-добрия начин. Това е също така решаващо и важно условие, касаещо изпълнението на връзките с еластомерен уплътнителен пръстен.\nПараметрите определении съгласно стандарта са: дебелина на стената, дебелина на муфата, размери на муфата, външния диаметърна тръбата, дължината на тръбата и теглото (на 1 метър дължина). Независимо от диаметъра, стандарта определя дебелината на стените на тръбите, муфите и вътрешните им слоеве, както и дължината на всеки един продукт.\nИзпитание на тръбите в лабораторията\nВ лабораторията се изпитва всяка партида тръби според изискванията на стандарт БДС EN 1451-1. В случай, че дадена партида продължи повече от една седмица, произведените тръби се изпитват минимум един път седмично. В случай, че дадена партида не отговаря на стандарта по някой от показателите, тя се обявява като нестандартна и не се допуска до продажби. Стандарт БДС EN 1451-1 изисква изпитването по следните физико-механични показатели:\n1. Надлъжно свиване\nИзпитването се прави в съответствие изискванията на ЕN 743. Изпитването се прави във фирмената лаборатория по метод B (в сушилня).\nНа пробната тръба се правят две успоредни линии, като разстоянието между тях се мери, преди и след нагряването в сушилня при 150°С.\nНадлъжното свиване трябва да е ≤2%.\n2. Устойчивост на удар /impact strength/ при 0°С\nУстойчивостта на удар може да се измерва по два-различни метода: „Часовниковия метод” при който тръбите се изпитват при 0°С и „Стълбищния метод”, при който тръбите се изпитват при -10°С. Ръководството на Пайплайф България взе решение тръбите да се изпитват по по-строгия метод – Стълбищния и върху тръбите да се поставя знак „*”. С това изпитване фирмата гарантира на клиентите си тръбите могат да се монтират и при -10°С температура на околната среда.\nПротоколи от изпитание


Кметът отказа дарение на приложение, което би направило управлението му по-прозрачно\nАвтор: Диана Бикова 16:12 / 15.06.2020 Коментари (25) 9715\nКметът на Пловдив Здравко Димитров отказа дарение за мобилно приложение от "Демократична България", съобщи за Plovdiv24.bg председателят на групата в пловдивския Общински съвет адв. Веселина Александрова.\nЧрез приложението всичко, което се качи на сайта на общината, излиза като известие на мобилния телефон. Чрез него могат да се правят анкети и допитвания до граждани. Идеята е информацията от общината да достига бързо до гражданите.\nКметът отказал дарението с аргумента: "С вас не сме от един отбор". Александрова се опитала да го убеди, че всички - и администрация, и общински съветници, работят в полза на гражданите. Освен това внедряването на приложението би било от полза и в конкурса Етикет за иновации и добро управление на местно ниво. С него се удостоверява, че управлението в дадена община отговаря на определени изисквания за качество на предоставяните административни услуги.\n"Няма да стане" - бил отговорът на Димитров.\nПрипомняме, че общинските съветници измениха наредбата за дарения и те вече се приемат само и единствено от кмета. Плевен обаче, с решение на тамошния ОбС, е приел подобно дарение и така изпревари Пловдив. В София също е дарен софтуер, който пък е с повече функционалности.\nЩе откаже ами..., като знаем какви каламбури се правят, за да остане и вълка цял, и агнето сито, как няма да откаже!\nСкю Лазар Лазаров\nКакво значение има дали "Общината" приема или не. Приложението трябва да работи независимо.Нека "Демократична България" да пуснат това приложение, за да видим как работи, колко хора ще го свалят и колко хора ще го използват.\nНе съм и вярвал че Тотев ще ми липсва\nПълен боклук... Толкова щеше да се улесни живота на всички, ама трябва да си върти схемите, няма как... Нещастник, дано те свалят от власт догодина, боклук жалък... Нищо няма да направиш за града, ще се наядеш на чужда сметка... Жалкар долен\nХа... За него гласувахте, сега ви е крив... Що гласувахте за Зико? Що не сте пред Общината сега? Не ви беше ясно, ако той стане кмет, какво ще се случи ли?\nПоздрави от ул. Неофит бозвели за всички бели якички!\nНяма кмет на ГЕРБ, който да е за прозрачно управление. Въпроса в приложението е, как може да се манипулира и контролира? - респективно да се манипулира общественост мнение, което така или иначе не съществува.\nПисна ми да пиша и да каня този мързелив и депресиран кмет на нашата улица!Ела Зико в местността Терзийте ела и виж но си обуй ботушите! Не ви е срам!


Борисов обсъжда с "Локомотив" и "Ботев" в Пловдив разпределението на отпуснатите от Министерския съвет 37 милиона лева — Breaking.bg\nНачало НОВИНИ Борисов обсъжда с „Локомотив“ и „Ботев“ в Пловдив разпределението на отпуснатите...\nБорисов обсъжда с „Локомотив“ и „Ботев“ в Пловдив разпределението на отпуснатите от Министерския съвет 37 милиона лева\nБорисов е придружен от Владислав Горанов и Красен Кралев.\nБорисов прегърна клубния директор Георги Иванов-Гонзо и легендата Христо Бонев-Зума\nМинистър-председателят Бойко Борисов пристига днес в Пловдив за среща с ръководствата и фенклубовете на пловдивските футболни клубове „Локомотив“ и „Ботев“. Целта на срещата е да се обсъди разпределението на отпуснатите от Министерския съвет 37 милиона лева, съобщи DarikNews.\nПремиерът първо посети отбора на „Локомотив“ на „Лаута“, след което се отправи към стадиона на „Ботев“. Срещата им бе на стадиона, който предстои да бъде ремонтиран. Ръководството на клуба показа на Борисов снимки как ще изглежда стадионът след ремонта.\nПред стадиона го посрещнаха кметът на Пловдив Здравко Димитров и областният управител Дани Каназирева. Борисов прегърна клубния директор Георги Иванов-Гонзо и легендата Христо Бонев-Зума, преди да започне разговорът им с клубния президент Христо Крушарски за отпуснатите 12 млн. лв.\nЗаедно с Борисов са министърът на финансите Владислав Горанов и министърът на спорта Красен Кралев.\nДали сега Рашков няма да обвини Бойко Борисов, че иска да...


Заведенията искат мерките в подкрепа на бизнеса да продължат - Новини\nВ този тежък за целия свят период хората и бизнесът имат нужда от стабилност и подкрепа. Затова призоваваме всички, от които ще зависи съдбата на България да загърбят различията си, когато става въпрос за българския бизнес и здравето на хората. Това заявяват от БАЗ и СЗБ.\nЖелаем успех на всички, които ще взимат важните решения и вярваме, че вашите различия няма да са за сметка на бизнеса…, заявяват още двете организации.\nРадио Варна Новини бизнес заведения мерки


Защо този път президентските избори са по-важни от парламентарните? | Мнения | Tribune.bg\n21 септември, 09:58 / Димитър Петров\nНа пръв прочит звучи ако не абсурдно, то поне странно – България е парламентарна република, в която ролята на Народното събрание в управлението на страната е далеч по-значима от тази на президента. Народното събрание излъчва (и сваля) правителството. Народното събрание приема законите. Народното събрание гласува държавния бюджет. От друга страна, за президентските правомощия често се говори, че са твърде ограничени и не му позволяват кой знае колко да влияе върху политическия процес (което не е точно така, една силна президентска фигура може да „блесне“ и при тези конституционни рамки).\nТака би било в нормална ситуация. Но не и в сегашната.\nДа, парламентът като институция продължава да „тежи“ повече от президентската, но политическата криза обезсили парламента и същевременно засили ролята на президента.\nДва поредни парламента не успяха да съставят правителство, вследствие на което от май насам управляват служебни правителства, назначавани от държавния глава. И така ще бъде поне до края на годината. А ако следващият парламент също се окаже ялов, и след това…\nВ момента се намираме в уникална ситуация, в която политическите сили с възможност за парламентарно представителство се противопоставят помежду си едва ли не „всеки срещу всеки“.\nЛогично, това нямаше как да формира управленско мнозинство. Изгледите за близкото бъдеще (и като електорални нагласи, и като сигнали от политическия елит) не са по-добри и ако 47-ото Народно събрание все пак успее да състави някакво правителство, това ще се дължи на прагматизъм, нежели на държавническо мислене. Просто всяка нова предизборна кампания струва пари (даже много пари), а възвращаемостта е слаба – по 1-2 месечни депутатски заплати и само един тримесечен транш от субсидията. Затова ако и да посрещнем 2022 година с редовно правителство, то вероятно ще оцелее между 6 и 12 месеца (при фрагментиран парламент не можем да очакваме чудеса) и в един момент отново се връщаме на инструмента „служебно правителство“. Назначено вече от новоизбрания президент.\nНаскоро писах, че излизането от политическата криза минава през влизането на „партиите на промяната“ във властта. (https://tribune.bg/bg/mneniq/nyama-strashno-tova-e-prosto-demokratsiya/) На всички партии с подобна претенция и някакъв критичен праг обществена подкрепа. Това се очертава да бъде дълъг процес, което прави фигурата на президента от изключително значение. Не само защото от него се очаква да бъде обединител на нацията, а просто защото в някакви периоди от време властта ще бъде съсредоточена в неговите ръце (чрез служебните правителства).\nСлед всичко описано е учудващо защо президентската надпревара е в сянката на парламентарната. А би трябвало да е обратното.\nПрез следващите 1-2 години се очертава да бъде по-важно дали си спечелил „Дондуков“ 2, отколкото дали си спечелил поредните парламентарни избори (или не си ги спечелил, но си постигнал забележителен възход).\nВ това време към 20 септември вечерта, т.е. по-малко от два месеца преди вота, са ясни едва 4 кандидатури за президент: настоящият държавен глава Румен Радев, Цвета Кирилова, проф. Александър Томов и Йоло Денев. Доста „екзотична“ (да не кажа направо несериозна) конкуренция на сегашния президент!\nНякои политически субекти вече обявиха явно или полугласно подкрепа за Радев. От ДПС заявиха, че са срещу президента (с което всъщност правят мечешка услуга на потенциалния му основен конкурент). ГЕРБ и „Демократична България“ засега изчакват. Изчакват и различните патриотични формации, но предвид сегашното им състояние едва ли можем да очакваме да извадят обща кандидатура.\nНякъде тук спирам с опитите за обективен анализ и преминавам откровено на пропагандна теза, а именно: Румен Радев не трябва да печели втори мандат. Казвам го съвсем ясно и открито, а пък всеки е свободен да ме нарича както си ще.\nЗа изтичащия първи мандат на Радев е писано достатъчно. Прекалено проруската му геополитическа ориентация не подхожда на държавен глава на една горда и със самочувствие нация, каквато би трябвало да е нашата (макар че в някои среди вероятно смятат да извадят срещу Радев кандидат със също толкова прекалено, само че прозападна геополитическа ориентация). Но дори това не е основният проблем.\nТук не става дума за самия Радев (който същевременно е един блестящ военен пилот), а за радевщината, която наложи като политически стил. Тежко противопоставяне на едни българи срещу други. Злоба, дребнава отмъстителност и реваншизъм, зле прикрити като „изчегъртване“ на предишната власт. Низост и безчестие, прозиращи от действията на „неговите хора“ във властта.\nВътрешният министър, назначен от Радев, нарече български граждани „бивши хора“. В духа на най-мракобесния сталинизъм.\n„Изчегъртани“ от здравната система бяха топ професионалисти като проф. Тодор Кантарджиев и проф. Асен Балтов. Вторият беше дори уволнен като практикуващ лекар!\nХора от екипа на Радев паднаха толкова ниско, че да уволнят два пъти един и същи човек! Първото му служебно правителство уволни юриста Любомир Талев от длъжността директор на „Дирекция Съвет към законодателството“ при Министерство на правосъдието, след като хора от Министерския съвет и Министерство на правосъдието по най-долен начин се опитаха да си измият ръцете с него, наклеветявайки го, че на своя глава е публикувал един спорен проектозакон.\nНещо повече, те дори му спряха служебния телефон, за да не успее да се защити пред медиите. В крайна сметка обаче Талев успя не само да изчисти името си, но и да ги разобличи, и впоследствие бе върнат на поста си. Е, 4 години по-късно намериха начин да му отмъстят…\nНай-тъжното е, че символ на цялата тази гнусотия е български офицер, при това от „най-благородния“ род войски. Затова спирането му е въпрос на чест. Смея да твърдя, че изразявам мнението на всички, които са отвратени от проявленията на „модела Радев“. Благородство срещу низост!\nСега идва въпроса: как?\nВ момента няма политическа фигура, която може да победи Радев в мажоритарен двубой. Твърде много политически сили стоят зад него – ИТН, БСП, ИБГНИ, новият проект на Кирил Петков и Асен Василев… Печелившата кандидатура е на безпартиен, утвърден в своята област професионалист, който да бъде издигнат от инициативен комитет и припознат от твърде разнородни избиратели – на ГЕРБ, на по-голямата част от „демократичната общност“, на патриотичния сегмент… И е крайно време да бъде издигната (даже закъснява).\nНека от ГЕРБ да не се изкушават да издигат свой кандидат с мисълта да „дърпа парламентарните листи“. Анти-ГЕРБ настроенията сред обществото все още са силни и това би бламирало обединение на анти-Радевия вот. Нека и от „Демократична България“, ако искат да разсеят съмненията, че негласно играят в подкрепа на Румен Радев, да припознаят един такъв независим кандидат.\nНека, ако може, „тънките“ партийни сметки за някое и друго депутатско кресло в повече да отстъпят на националния интерес. По-нагоре обясних защо.\nА, и още нещо: би било много добре този независим кандидат да е лекар по професия. Очаква се в деня на изборите немалко български граждани наскоро да са погребали свои близки заради ковид-пандемията, а други да са уплашени и/или отчаяни. В такъв момент по естествен начин надеждите се концентрират у кандидат с лекарска професия. Или както се казва в молитвата на св. Франциск от Асизи\n„където има омраза, нека сея любов,\nкъдето има рана - милост,\nкъдето има отчаяние – надежда“.\nЧлен на Контролния съвет на Младежки консервативен клуб. Секретар е на „Един завет“ – клуб на потомците на офицерския корпус на Царство България\nЕтикети Коментари: Трибуната, Димитър Петров, избори, Румен Радев, кандидати\nОтношението ни към ЕС: Преосмисляне\nИзбори за (вице)президент


Будители :: СЗО: вегетарианството е психично заболяване\n28.03.2012 10:38 - СЗО: вегетарианството е психично заболяване\nПоследна промяна: 28.03.2012 10:40\nВ началото на годината СЗО обяви любовта за болест, a сега дойде ред и на вегетарианците. Взех темата на заем от zahariada. Чувствам се пряко засегната от това дискриминационно отношение на СЗО към нас вегетарианците и се страхувам, че скоро ще измислят ваксина против любовта и вегетарианството и ще ни заставят насила да се ваксинираме. А какво става със свободния избор, защо да нямаме право да избираме храната си по здравословни или морални принципи?\nПовод за тези крайни мерки е неотдавнашен инцидент в испанския град Малага, където едно от местните семейства довело децата си до състояние на кома, забранявайки им да ядат месо и каквито и да е други храни, подложени на термична обработка. Децата били спасени от съседите, които успели навреме да извикат лекари и полиция.\nРодителите веднага били изпратени в психиатрия, отделяйки ги от децата им.\nВегетарианците настояват за психично болни да бъдат обявени само „тревоядните деспоти”, а не всички защитници на животните.\nСЗО: Любовта е болест\nЕксперти на Световната здравна организация (СЗО) причислиха любовта към психичните разстройства и по този начин я наредиха до заболявания като алкохолизма и клептоманията. F 63,9 - под този номер любовта е записана в регистъра на заболяванията на Световната здравна организация, предаде „Дарик“\nЕкспертите сравняват чувството с обсесивно-компулсивното разстройство. По това как човек обича, можело да се съди за психичното му здраве.\nЛекарите ясно са определили симптомите на любовта: натрапчиви мисли за другия, резки промени в настроението, проблеми със самочувствието, самосъжаление, безсъние, нарушение на съня, главоболие, безразсъдно и импулсивно поведение.\nВегетарианството-първа стъпка към нормал...\nДа не пропущаме и добрите новини, не за всичко сме последни\n1. apostapostoloff - Излиза, че\nИван Костов е луд за връзване. Аз пък се чудех...\n2. ramus - и какво от това?\nпри вглеждане в написаното по-горе се вижда че единственото авторско написано е само идеята че някой си е лично засегнат и възмутен от нещо си, някой си.\nСамо по себе си да се дращи в нета е все пак свобода някаква, но по използването й се вижда ясно кой как я разбира и колко му е "голямо" вътрешното пространство.\nИ какво ако някой бил обявил нещо си за някакво си. Да не би СЗО да е полицейска организация? Какво е значение че нещо е обявено от някого за едно или за друго. С лекота може да се забележи ясно, че самите идеи нямат нищо общо с прилагането им, разбирането им и представите на всеки по тях. Именно това са елементарни мерки срещу патологиите. Не е проблема любовта, проблема е т.н. "обичащи" - защото в толкова много случаи това си е чисто психично разстройство, прикрито зад обикновена думичка "обичам".\nКакто и не е проблема във вегетарианството, нито в бог, нито в хилядите абстракции измислени за да запълват едно елементарно ежедневие. Проблемите идват че в мравуняка всеки е с потребност да оправдае и обясни на себе си всичко, което иначе върши без да мисли разумно. Но и това не е достатъчно - веднага след като някой оправдае и обясни себе си като "правилен", се почва да се проповядва и обяснява на "другите" и те да го правят. Ако не тръбяхте навсякъде колко е велико, правилно и божествено да си вегетарианец, нямаше да има нужда от "етикети"\nКакто е и със всичко останало сред милиардите човекомравки. И понеже мравуняка трябва да си съществува, налага се някакви форми на ред, правила и спазването им дори при утежняващото наличие на нещото, наречено "демокрация".\nТолкова е просто - груповия живот в този му вид изисква всичко това за да може такива като цитирания случай за злоупотреби със здравето на децата, да може да се легитимира и някой да бъде наказан. И всичко това е само малка брънка от хилядите услловности които някой и някои трябва да измислят, за да постановяват функционирането на тия групови отношения и битие, които всички сте избрали.\n3. анонимен - МНОГО Е ТРЕВОЖНО, ЧЕ СЗО ОБЯВИ ЗА ...\nМНОГО Е ТРЕВОЖНО, ЧЕ СЗО ОБЯВИ ЗА БОЛЕСТ НАЙ- ХУМАННИТЕ ПРОЯВИ В СВЕТА.Това означава, че светът не отива на добре, а и коментари няма, а този преди мен е направо неадекватен - ще го изпратя да гледа убийствата в кланиците.. да види какво яде. Вегетарианците поне се защитиха, а за любовта-нито дума, което автоматически означава, че светът е много, много болен. . . Любовта драги човекоподобни от СЗО не е болест - тя лекува всички болести. Тези, които я превърнаха в болест, сте вие и болното от безлюбие общество... Не мога да повярвам, че пиша неща, които би трябвало от самосебеси да се разбират...и че ми се налага да защитаван неща, само идеята за които е неприкосновена.\n4. buditeli - Разбира се, че е тревожно отношението на СЗО към вегетарианците и любовта.\nОще по-тревожни са коментарите по тази тема, не само в този постинг , а в целия blog.bg. Наскоро попаднах на тема за вегетарианството в блога на Zelas и коментарите доста ме натъжиха, защото бяхме представени като много агресивни.


Бизнесът трябва ясно да заяви от какви кадри има нужда - ТПП - Стара Загора\nСъбития Бизнесът трябва ясно да заяви от какви кадри има нужда\nБизнесът трябва ясно да заяви от какви кадри има нужда\nНеделя, 05 януари 2014 г., 15:55\nНа бизнеса са необходими фундаментални специалисти. Например счетоводство, контрол, финанси, кредит. Това има практическо приложение в банковото дело и в управлението на фирмите. Фундаментално образование е и инженерното, включително и в компютърните науки. Мениджмънтът е добре да бъде една допълнителна квалификация, която се получава за три месеца, казва Христо Загорски.\n- Г-н Загорски, от 1 януари българите вече могат да работят във всички страни членки на Европейския съюз без ограничение. Ще се отрази ли това на пазара на труда у нас?\n- Да, ще имаме проблеми най-вече за добри специалисти със средно образование. И сега не можем да намерим достатъчно качествени заварчици, монтажници, електротехници. Не говоря конкретно за моята фирма, а за бизнеса като цяло. Затова дори и малкият отлив ще се усети сериозно. Дано това още веднъж ни подсети за необходимостта от по-продуктивна връзка между образованието и бизнеса.\n- В края на миналата година проучване на Българската стопанска камара показа, че около 40% от работещите у нас имат квалификация, която не отговаря на изискванията на работното място. Проучването беше направено чрез онлайн анкета, която обхвана 405 фирми от 20 сектора. Преобладаваха участниците на възраст 25 - 44 години (63%). Вашият коментар?\n- Мисля, че данните от анкетата са обективни. За съжаление, квалификацията на повечето млади хора не отговаря на нуждите на пазара. В момента има голямо търсене на инженерно-технически кадри, включително машинни инженери, специалисти по физика, по химия, по биология, а такива не се предлагат. Това е странно, тъй като България има традиционно добри учебни заведения, предлагащи подобни специалисти, включително и професионалните гимназии в средното образование. Но очевидно младежите предпочитат да учат т.нар. модерни специалности, които нямат много голяма връзка с практическите потребности на реалния бизнес, този, който носи брутен вътрешен продукт. Голяма част от специалностите в университетите са със странни названия - пиар, мениджмънт, макроикономика...\nНа бизнеса във всяко общество са необходими фундаментални специалисти. Нека да започнем с модерната икономика - счетоводство, контрол, финанси, кредит. Това са неща, които имат практическо приложение в банковото дело, в управлението на фирмите. Фундаментално образование е и инженерното, нека да сложим и инженерното образование по компютърни науки... Мениджмънтът е добре да бъде една допълнителна квалификация, която, извинете, се получава за три месеца от един човек с фундаментално образование.\nХристо Загорски е роден на 13 август 1966 г. във Велинград. Завършил е II основно училище Петко Р. Славейков, френската езикова гимназия в Стара Загора, Техническия университет в София, специалност технология на машиностроенето и металорежещи машини, курсове към Лойд регистър за одитор по ISO 9001. През 1990 г. създава частната си фирма, занимаваща се основно с инженерингови услуги. От 1994 г. към фирмата се присъедини най-силният човек от екипа, моята съпруга Невена, казва Загорски, който е управител на Загорски ХМ ЕООД. От 2006 г. семейството притежава и магазинче за ски, което е хоби. Семейство Загорски има 19-годишен син Михаил и 15-годишна дъщеря Андрея, които учат в ГПЧЕ Ромен Ролан.\n- Пример за фундаментален дефицит на пазара на труда?\n- Имахме необходимост от инженери за сериозен проект в Топлофикация - София. Имаше и изискване да владеят английски и руски език. Условията бяха много добри, със заплати от 4000 - 5000 лева, но кандидатите бяха много малко. Взехме всъщност студент от 4 курс в Техническия университет, който се справи чудесно.\n- Много са критиките към българското образование, но понякога с мръсната вода не изхвърляме ли не едно, ами повече бебета?\n- За съжаление, изхвърляме много бебета. Това се дължи на честия български нихилизъм да отричаме всичко, което сме направили. Информацията, с която разполага обществото за нашите учебни заведения, е недостатъчна. Техническият университет в София например вече е сред 15-те най- добри университета в Европа по няколко показателя. 43% от завършилите Машинно-технологичния факултет си намират работа по специалността в първите четири месеца. 40% си намират работа в първите шест месеца. Виждате, че тези хора се реализират твърде добре на пазара на труда...\nНо нашето поколение между 40 и 50 години объркахме децата си. Натрапваме системата завърши в чужбина на всяка цена.\nМнозина не гледат какво ще завършат децата им, важно е да бъдат в чужбина. В Лондон има над 12 университета. От тях 4 са качествените. Останалите са масови организации с по 30 - 40 хил. студента. Познавам някои от тях - като отидат на лекции, само си разписват фиша, за да си внесат таксата.\n- Дали няма да скандализирате мнозина с тази мисъл?\n- Крайно време е малко да се поскандализираме... Няма лошо да се учи в чужбина, важно е къде, какво, как, защо! Голям проблем на българина обаче, е недооценяването на мястото, където живеем. Стремежът сякаш на всеки е да отиде да живее и да работи в София. А това ни довежда до проблема да не виждаме нещата, които са около нас. Един от най-добрите университети, да не кажа най-добрият, за ветеринарна медицина се намира в Стара Загора. Медицинският му факултет също е на високо ниво. Тоест, образованието е достатъч но добро, но вече опираме и до желанието на човек да се самореализира, да предложи най-доброто от себе си.\n- Мислите ли, че виждането за Стара Загора като студентски град има нереализиран потенциал?\n- Разбира се. Първо, мястото на Стара Загора е уникално. Тука е имало поселища преди 8000 години, този факт е неоспорим. И хората тук са развивали цивилизацията. Нека да погледнем, че това е и един от най-възрожденските градове. И по време на турското робство тук е имало немалко църкви, немалко училища, имало е хора, които са останали в историята. В този смисъл Стара Загора е един изключително ученолюбив, университетски град. В НБП четох около 8 декември в интервю с ректора на Тракийския университет, че нещата започват да се подобряват още повече от гледна точка на програмите, които се предлагат. При нас започват да идват много студенти от чужбина. Това едва ли е свързано само с по-евтиния начин на живот.\nПък и Стара Загора е град, свързан с високите технологии. Слава Богу, кадри от ЗЗУ и от Берое продължават да развиват дори и малък бизнес, но много успешен. Трябва да престанем да караме нашите деца да се занимават на всяка цена с модерни специалности...\n- Дали не сме склонни понякога да подменяме модерно с модно?\n- Точно така е. А децата са много отворени за нещата, които им се разказват, показват. Миналата година един автобус абитуриенти от Стара Загора посетиха Техническия университет в София. Интересното е, че след разходка из университета и след среща с новоизбрания декан на Машинно-технологичния факултет проф. д-р Георги Тодоров от 40 младежи 27 се записаха във ВУЗ-а. Проф. Тодоров е изключителна личност. Той успя да осигури нова техника и да създаде нови лаборатории във факултета, например - лабораторията по компютърно моделиране. Дори за едно такова просто пътуване е необходимо да има по-добро взаимодействие образование - бизнес?\nБизнесът трябва да се научи да не мълчи гордо и да се оплаква, че няма. Трябва да се научи ясно и точно да казва: имаме нужда от това, предлагаме това, кажете от какво имате нужда, за да ни осигурите съответния продукт?\n- И за бизнеса, и за образованието, и за взаимодействието между тях ключът май е в потребителната стойност, тя е решаващият ориентир?\n- Разбира се, че тя е решаващият ориентир. Модерното е нужното, а не модното. Но не трябва да се вторачваме само в училището, в бизнеса, в държавата, а трябва да се вгледаме и в самите себе си като родители. Можем да помогнем на децата си истински. На 19 години синът ми пожела да бъде назначен във фирмата и да движи магазина, да превежда техническа литература. Много мои приятели казват: ти му влияеш. Бога ми, абсолютно сте прави! Нека всички да се опитаме да влияем на децата си. Но нека да не е с мрънкане, да не е с обвинения какви са лоши другите. Синът ми продължава да учи в Ромен Ролан и вече си е избрал специалност в Техническия университет, а 15-годишната ми дъщеря засега иска да учи медицина. И на тях, и на техните връстници желая успех! Шансът е на страната на подготвения, както казва една английска поговорка.\nХристо Загорски: Най-добрият бизнес е този, при който работиш с ума си


Топче - Антистрес играчка - 🐻 играчка - store.bg\nИграчки Други играчки Антистрес играчки Топче - Антистрес играчка\nВсеки знае за "Куб на Рубик". Логическият пъзел привлича вниманието на малки и големи. Ето защо ви представяме тази играчка, която е подобие на кубчето. Цветната сфера разполага с 12 отвора и 11 цвята малки топчета. Те могат да се преместват чрез избутване навътре, като се използва празния отвор. Във вътрешната страна на сферата има дунапрен, който помага на топчетата да се преместват по-лесно от един отвор към друг.\nОсвен да се използва за облекчаване на стреса и безпокойството, топчето може да се използва и за игра. Нейната цел е всички топчета да бъдат в отворите, които са оцветени със същия цвят.\nЗа да оцениш играчката "Топче", избери цифрата отговаряща на твоята оценка по десетобалната система:\nИзползваните в представянето на играчка "Топче - Антистрес играчка" текстови, графични и други материали са собственост на носителите на авторските им права.


Родители, внимавайте какво качвате във фейсбук за децата си - Бари Миа\n18-годишно момиче от австрийския град Каринтия ще съди родителите си, защото са публикували нейни снимки в социалната мрежа „Фейсбук“ без разрешението ѝ.\nТя твърди, че от 2009 г. насам животът ѝ е съсипан, тъй като майка ѝ и баща ѝ качват нейни детски снимки, които са лични, подронвайки авторитета ѝ.\nАдвокатът на момичето – Михаел Рами, казва, че в този период (2009 – 2016 г.) те са публикували над 500 снимки на клиентката му, без да я питат. Затова вярва, че делото ще бъде отсъдено в нейна полза.\nСподелените изображения включват нейни бебешки снимки, на които се вижда как ѝ сменят пелените, както и файлове, на които тя се изхожда на гърне.\n„Те нямат нито срам, нито граници – не се интересуваха изобщо от това, че показват как седя на тоалетната или лежа гола – всички снимки, които са ми правили, качваха онлайн и това ставаше видимо за над 700 човека техни приятели“, обяснява момичето.\nВъпреки нейните молби, те са отказали да изтрият снимките. Затова тийнейджърката се принудила да ги съди.\nСпоред бащата той имал пълното право да споделя фотографиите, защото е техен автор.\nАдвокатът ѝ е на мнение, че момичето е в пълното си право да отстоява позицията си, защото те потъпкват изконните ѝ човешки права.\nВсъщност това е първото подобно дело в Австрия, но Рами е сигурен, че момичето ще спечели и дори ще получи финансово обезпечение заради страданията, причинени от собствените ѝ родители.\nДелото стартира този ноември.\nАвстрийските закони, стане ли дума за социални медии, не са толкова строги, както в някои други страни. Например, във Франция всеки, който публикува и препубликува снимки на човек без разрешението му може да влезе в затвора за година и да плати глоба в размер на 45 хил. евро.\nNext Post Слушайте детето


Предизвикателствата пред новия президент на Microsoft - Bgonair\nПредизвикателствата пред новия президент на Microsoft\nАмериканският софтуерен концерн е изправен пред сериозни проблеми, които заместникът на Стив Блъмър ще трябва да преодолее.\n26.08.2013 | 14:32\nАмериканският софтуерен концерн Microsoft обяви, че главният изпълнителен директор Стив Балмър ще напусне до 12 месеца. Който и да е новият президент, той трябва да знае какво да направи за освежаването на компанията.\nНеобходимо е да наблегне на смартфоните. Телефонът на Windows, мобилната операционна система на Microsoft се радва на популярност на пазарите в Латинска Америка. В САЩ обаче продажбите остават изключително ниски. Проблемът не е в софтуера - той е страхотен, нито пък в хардуера. Проблемът е малкият пазарен дял, защото нямат приложения за платформата, а нямат достатъчно приложения, защото имат малък пазарен дял.\nТрябва да работи и върху таблетите. Microsoft Surface Tablet трябваше да бъде идеалната връзка между хардуер и софтуер. Той обаче появи в две различни версии - единият не можеше да работи с обикновените приложения на Windows, а другият беше прекалено скъп, използваше много електричество и беше тежък. По същото време таблетите от Apple и Samsung се продаваха като топъл хляб.\nКомпанията пусна през миналата година новия Windows 8, но продажбите са наистина малки. Много хора се побъркаха по новия интерфейс на Windows и решиха да запазят по-традиционните версии - Windows 7 и Windows XP. Едновременно с това продажбите на персонални компютри намаляват изключително бързо, защото хората използват смартфони и таблети много повече.


Skat :: Блогът - ваксина срещу височинна болест\n22.05.2009 07:34 - Блогът - ваксина срещу височинна болест\nНапоследък попълних анкета за дипломната работа на един студент. Искам да чуя и вашето мнение:\n1. Какви са предимствата и недостатъците на блоговете?\nВ съвременния свят, а и в България се наблюдава конвергенция на медиите- концентриране на собствеността – респ. увеличаване на възможността за едностранчиво манипулативно въздействие. Блогът дава възможност на всеки да се изрази свободно и да бъде чут. Но блогът е и начин да чуваш обикновения, истинския живот. Ето защо политикът трябва да е в интернет и трябва да има блог. "Don"t lose touch" е принцип, който всеки политик трябва да спазва.\nБлогът е ‘котвата’ , която го държи в реалния живот, спасява го от ‘височинната болест’.\nБлогът е и място за акумулиране на знания, послания, позиции.\nБлогът е и място за осъществяване на контрол върху политиците за постоянството им- пази се становището, което е имал по даден въпрос преди 1 година и честата му промяна може лесно да се провери.\nДа чуеш неприятни или обидни квалификации в коментарите едва ли е недостатък. Особено ако са дадени като аргументирана позиция, а не като чисто лични нападки и непредизвикани обиди. Малък недостатък е възможността манипулативно да бъдат "екстрактнати" ( извадени) в останалите медии твърдения, мнения, които да се представят за единодушно мнение на блогърското общество.\n2. Колко често пишете в блога си?\nСтарая се поне веднъж седмично.\n3. Кога и по какъв повод пишете в блога си?\nКогато "ми дойде" отвътре да попитам за нещо хората от блогосферата или да им покажа нещо, или да заявя позицията си по някакъв въпрос.\n4. Пишете ли по-често, когато има политическа кампания или дискусия по тема с висок обществен интерес (моля, дайте пример за такава тема)?\nДа- защото всяка политическа кампания трябва да е дискусия, а блогосферата е място именно за дискусии.\nКонкретни теми, които съм обсъждал: свободата в интернет - чл. 251 от ЗЕС; лъжите за царските имоти; слабостите на системата за парламентарен контрол. съдебната система и др.\n5. Каква е ефективността от блоговете?\nВсе още ниска като средство за решаване на обществено значими теми, но достатъчно висока при удовлетворяване на нуждата на човека да изрази мнението си.\n6. Може ли да се твърди, че блогът е нова медиа и защо смятате така?\nДа. Блоговете често се използват за журналистически цели. Но има важна принципна разлика между репортаж и блогърски постинг. Репортажът трябва да показва събитие- без да манипулира аудиторията с позицията на журналиста. Блогът напротив- трябва задължително да изразява позицията на блогъра.\n7. Четете ли други блогове (моля, посочете поне три от тях) и какви теми засягат?\nНа Иван Бедров, Димитър Аврамов, Борислав Цеков. Занимават се с теми сродни на тези, с които се занимавам и аз- политика.\n8. Коментиране ли текстовете на други блогъри?\n9. Бихте ли променили нагласата си за гласуване от прочетеното в блогосферата?\n10. Ще гласувате ли?\nТагове: контрол, отчет височинна болест интернет,\nКога са върнати царските имоти\nИМПОТЕНТНОСТТА НА ПЛАТЕНАТА ЖУРНАЛИСТИКА ИЛИ КОЙ ИСКА ДА НАЦИОНАЛИЗИРА ПАК ИМОТИТЕ НА САКСКОБУРГГОТСКИ\n1. анонимен - Нещо по-сериозно\nЗащото имам чувството че и три автобуса на Доган да гласуват, пак ще си спретнат коалиция НО, ако си стоим по домовете поне една седмица но абсолятно всички е, без полицаи и военни би трябвало да се замислят.Представяте ли си - по улиците само мутри, политици, полицаи и военни - нито транспорт нито магазини, само те.Как ще изкарат народа от домовете.Би трябвало вече да отказваме да им служим за да разберат че това тяхното на нищо не прилича.45 години социализъм, 20 години демокрация и какво? За до си купиш или направиш нещо - кредит.Защо? Защото така си зависим и не можеш да напущаш работното си място - кредита иска връщане.Иначе другите инструменти - съд, отнемот ти и това което нямаш и в затвора.Против това е писал и Гор Видал - Видал является последовательным критиком политической системы США, которые он уже давно окрестил полицейским государством, где демократы и республиканцы борятся за интересы концернов, а средства массовой информации являются лишь их инструментом. http://ru.wikipedia.org/wiki/%D0%92%D0%B8%D0%B4%D0%B0%D0%BB,_%D0%93%D0%BE%D1%80\n2. giorgiocbr - Интересна тема\nПредимства - свобода, липса на цензура, бързо "огледало" на написаното - в коментарите по-долу. Писмен контакт с по принцип "недостъпни" хора - народни представители, министри, политици и други публични личности.\nНедостатъци - ограничена аудитория ако блога е самостоятелен, а ако е в блог-платформа - странна селекция от модераторите, огромен поток в който публикациите се губят и размиват, идиотски анонимни коментари и излишна агресия от страна на анонимниците.\nИ аз се старая поне веднъж седмично.\nСамо като ми дойде музата. Злободневните теми върху които се упражняват стотици хора не са ми приоритет.\nДа. Напоследък силно ме интересуват процесите в СДС и десницата като цяло.\nВ средите на интелектуалните образовани хора с достъп до интернет - много висока.\nБлогът по принцип е нова медия, като се има предвид откога съществува като формат. Блоговете на влиятелните обществени личности вече придобиват голяма представителност и самостоятелна тежест, и все по-често се ползват и цитират от другите медии.\nЧета публикации в блог.бг, като по-скоро се интересувам от теми, а не от конкретни автори. Румяна Желева, Николай Младенов, проф.Дунов, Александър Божков, Минчо Спасов, Мето76, Темплар, Гантрий, ЗеМария. Посещавал съм и блога на Мартин Димитров, но определено не го намирам за интересен.\nСамо при мажоритарен избор, партийната - не.


Такси на Admiral Markets Virtual Card - Admirals\nИнформационен Документ за Такси за Admiral Markets Physical Card\nИме на доставчика на сметки: UAB Finansinės paslaugos “Contis“\nИме на сметка: Admiral Markets Physical Card\nТози документ Ви информира за таксите за използване на основните услуги, свързани с платежната сметка. Това ще Ви помогне да сравните тези такси с таксите на други сметки. Може да се прилагат такси и за използване на услуги, свързани със сметката, които не са изброени тук. Пълната информация е достъпна в Вашите правила и условия.\nОбщи услуги по сметка\nПоддържане на сметката\nСметка с Admiral Markets Месечна такса за поддръжка €2.00\nОбща годишна такса €24.00\nПлащания (без карти)\nИзпащане и получаване на пари чрез SEPA\nИзпращне на пари в евро SEPA На плащане €0.00\nПолучаване на плащания в евро SEPA На плащане €0.00\nИзпращане и получаване на пари извън SEPA зоната\nИзпращане на пари извън SEPA зоната Не е приложимо\nПолучаване на международни плащания Не е приложимо\nКарти и в брой\nИздаване на дебитна карта На карта €10.000 (Безплатно за портфейли с баланс над €5000)\nИздаване на допълнителна дебитна карта Не е приложимо\nРезервна дебитна карта На карта €10.00\nАнулиране на карта На карта €0.00\nПлащане с дебитна карта в евро На транзакция €0.00\nПлащане с дебитна карта в чуждестранна валута На транзакция\n€1.00 плюс 1% от стойността на транзакцията (Visa Europe не €)\n€1.00 плюс 2% от стойността на транзакцията (Интерконтинентална)\nТеглене в брой в евро в Европа На транзакция\n€1.00 плюс 1% от стойността на транзакцията (Visa Europe €)\n€1.00 плюс 2% от стойността на транзакцията (Visa Europe не €)\nТеглене в брой в чуждестранна валута извън Европа На транзакция €2.00 плюс 2% от стойността на транзакцията (Интерконтинентална)\nОтказ на плащане поради липса на средства На плащане €0\nРазрешаване на плащане въпреки липсата на средства Не е приложимо\nОвърдрафти и свързани услуги\nУреден овърдрафт Не е приложимо\nНеуреден овърдрафт Не е приложимо\nЗапитване за баланс на банкомат На запитване €1\nСметка с Admiral Markets\nМесечна такса за поддръжка €2.00\nИзпращне на пари в евро SEPA\nНа плащане €0.00\nПолучаване на плащания в евро SEPA\nИзпращане на пари извън SEPA зоната\nПолучаване на международни плащания\nНа карта €10.000 (Безплатно за портфейли с баланс над €5000)\nИздаване на допълнителна дебитна карта\nРезервна дебитна карта\nНа карта €10.00\nАнулиране на карта\nНа карта €0.00\nПлащане с дебитна карта в евро\nНа транзакция €0.00\nПлащане с дебитна карта в чуждестранна валута\nТеглене в брой в евро в Европа\nТеглене в брой в чуждестранна валута извън Европа\nНа транзакция €2.00 плюс 2% от стойността на транзакцията (Интерконтинентална)\nОтказ на плащане поради липса на средства\nНа плащане €0\nРазрешаване на плащане въпреки липсата на средства\nЗапитване за баланс на банкомат\nНа запитване €1\nДоставчикът на сметки позволява да се извърши плащане от сметката на клиента, въпреки че в нея няма достатъчно пари (или ще отведе клиента извън договорения лимит за овърдрафт).\nДоставчикът на сметката и клиентът се договарят предварително, че клиентът може да вземе пари назаем, когато в сметката не останат пари. Споразумението определя максималната сума, която може да бъде взета назаем, и дали ще бъдат начислени такси и лихви.\nКлиентът преглежда баланса по сметката на банкомат.\nДоставчикът на сметката начислява такса за анулиране, ако клиентът анулира поръчката на картата в рамките на първите 14 дни и картата вече е поръчана на името на клиента.\nКлиентът тегли пари от сметката на клиента в евро на банкомат в Европа.\nКлиентът тегли пари от сметката на клиента в чуждестранна валута на банкомат извън Европа.\nКлиентът използва своята дебитна карта, за да извърши плащане в евро. Това може да бъде в магазин, онлайн или по телефона.\nКлиентът използва своята дебитна карта, за да извърши плащане в чуждестранна валута. Това може да бъде в магазин, онлайн или по телефона.\nДоставчикът на сметки изпраща дебитна карта на клиента.\nДоставчикът на сметки изпраща дебитна карта на клиента за допълнителен потребител\nДоставчикът на сметки управлява сметката, използвана от клиента.\nКогато парите се изпращат по сметката на клиента от сметка, която не използва SEPA превод.\nПолучаване на плащания в евро - SEPA\nКогато парите се изпращат по сметката на клиента от сметка, която използва SEPA превод.\nДоставчикът на сметки отказва плащане от сметката на клиента, тъй като в нея няма достатъчно пари.\nДоставчикът на сметки изпраща резервна дебитна карта на клиента.\nИзпращане на пари е евро - SEPA\nДоставчикът на сметки превежда пари, по указание на клиента, от сметката на клиента към друга сметка, използвайки SEPA.\nДоставчикът на сметки превежда пари по указание на клиента, от сметка на клиента на друга сметка, която не използва SEPA превод.\nКлиентът взема назаем пари, когато в сметката не са останали пари (или клиентът е преминал договорения лимит за овърдрафт) и това не е предварително договорено с доставчика на сметката.\nИнформационен Документ за Такси на Admiral Markets Virtual Card\nИме на сметка: Admiral Markets\nДата: 16 Nov 2020\nИздаване на дебитна карта Не е приложимо\nРезервна дебитна карта Не е приложимо\nТеглене в брой в евро в Европа Не е приложимо\nТеглене в брой в чуждестранна валута извън Европа Не е приложимо\nОтказ на плащане поради липса на средства На плащане €0.00\nЗапитване за баланс на банкомат Не е приложимо